Laura Kieler vokste opp på Øvre Lø gård i Steinkjer fra 1853, som datter av fogd/magistrat Morten Smith Petersen og hans hustru Anna Hansine Müller. Straks fogden kom til Inderøen fogderi, startet han arbeidet med å skaffe Steinkjer ladestedstatus, og kong Oscar underskrev loven om ladestedstatus 7. mai 1857. Kort tid etter fogdens død i 1872 ble han siktet for underslag, og ble dømt skyldig etter en svært lettvint rettssak.